সৈয়দ আলী আহসান – তিনি ইসলাম সাহেবের রাজনৈতিক শত্রু বা মিত্র, তা জানি না। তবে আমাকে নিয়ে গেলেন বাংলা একাডেমীর মহাপরিচালক সৈয়দ আলী আহসান সাহেবের কাছে। পরে ইসলাম সাহেব আমাকে বললেন, তিনি একজন Radical Humanist, যা হোক তিনি জিয়াউর রহমান সরকারের মন্ত্রী ছিলেন। ফলে দুজনের রাজনীতিতে অবশ্যই ভিন্নতা ছিল। তা সত্ত্বেও সৈয়দ আলী আহসান সত্যিই চারুকলার সমঝদার ছিলেন। তিনি ইসলাম সাহেবকে একজন গুণী স্থপতি হিসেবে স্বীকৃতি দিয়েছেন এবং তাঁর সুপারিশে ইসলাম সাহেব জাতীয় আর্কাইভস ও লাইব্রেরির কাজ পান। আর্কাইভসের কাজ শেষ হয়েছে; কিন্তু কোনো অজ্ঞাত কারণে লাইব্রেরির কাজ পরে তিনি পাননি। আমি অবশ্য এ-সময় বাস্তুকলাবিদে আর নেই।